2015 અને 2017ના પૂરમાં થરાદ તાલુકાના અનેક ગામોને અસર થવા પામી હતી. જે પૈકી થરાદ તાલુકાના 3 ગામોમાં ભારે પાણી ભરાતાં તેમને રાજ્ય સરકાર દ્વારા પુનર્વસન માટે જાહેરાત કરવામાં આવી હતી. તેમ છતાં પણ કોઇ પગલાં ન ભરાતા થરાદ તાલુકાના ડોડગામના ૧૨૩ પરિવારોએ થરાદ પ્રાંતકચેરીને આવેદનપત્ર આપી ચોમાસા પુર્વે યોગ્ય કામગીરી કરવાની માંગણી કરવામાં આવી હતી. બનાસકાંઠાના સરહદી થરાદ પંથકના વર્ષ 2015ના ઐતિહાસિક પૂરે પંથકને ઘમરોળતાં ભારે ખુવારી થવા પામી હતી.તેનું પુનરાવર્તન 2017માં પણ થવા પામ્યું હતું.